armvectores/hy_wikipedia_2023 huggingface dataset:
Բամբերգի տաճար

Սուրբ Պետրոսի և Սուրբ Գևորգի Բամբերգի մայր տաճար (գերմ.՝ Bamberger Dom St. Peter und St. Georg), Բամբերգի մայր տաճարը, Գերմանիայի կայսերական յոթ տաճարներից մեկը։


== Պատմություն ==

Տաճարի շինարարությունը սկսվել է 1004 թվականին Հռոմեական Սրբազան կայսրության կայսր Հենրիխ II Սրբազանի ցուցումով։ Տաճարը օծվել է 1012 թվականի մայիսի 6-ին։ 1081 թվականին այն վնասվել է հրդեհից, սակայն 1111 թվականին եպիսկոպոս Օտտո Բամբերգցին օծել է նորից կառուցված եկեղեցին։ Եվս մեկ հրդեհից հետո` 1215 թվականին, սկսվում է թվով երրորդ տաճարի շինարարությունը։ Այն օծվում է 1237 թվականին։
Տաճարում թաղված են մի շարք նշանավոր մարդիկ, այդ թվում` Հենրիխ II Սրբազանը, նրա կինը` Կունիգունդա Լյուքսեմբուրգցին, Կլիմենտ II Հռոմի պապը (նա Հռոմի միակ պապն է, որ թաղվել է Գերմանիայում) և Գերմանիայի առաջին արքան Գոգենշտաուֆենների արքայատոհմից` Կոնրադ III-ը:
Ներկայումս Բամբերգի մայր տաճարը ռոմանական ճարտարապետության օրինակ է։ Երկարությունը 94 մ է, լայնությունը` 28 մ, բարձրությունը` 26 մ։ Անկյուններում կառուցված են չորս աշտարակներ, որոնցից յուրաքանչյուրի բարձրությունը 81 մ է։ Աշտարակներում նկատելի են գոթիկայի տարրեր։
Երկրորդ համաշխարհային պատերազմի ժամանակ Բամբերգը գրեթե չի տուժել, այնպես որ տաճարի վերականգնման առիթ չի առաջացել։ Տաճարը քաղաքի պատմական մասի հետ 1993 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։


=== Բամբերգի հեծյալ ===

Բամբերգի հեծյալը գերմանական միջնադարի ամենահայտնի քանդակներից է։ Կա տեսակետ, որի համաձայն հեծյալը ներկայացնում է հունգարական Իշտվան I Սրբազան արքային, որի օրոք Հունգարիան ընդունել է քրիստոնեությունը։ Նացիզմի տարիներին եղել է պաշտամունքի առարկա` համարվելով գերմանական ոգու մարմնավորում և ազգային հերոսի ընդհանրական կերպար։


== Նկարների պատկերասրահ ==
Բամբերգի տաճար - Bamberger Dom
		
		
		
		
		
		
		
		


== Ծանոթագրություններ ==


== Գրականություն ==
«Бамберг, город»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Բամբերգի մայր տաճարը Գերմանիայի տեսարժան վայրերի շարքում
Բամբերգի մայր տաճար
Սամպոլո

Սամպոլո (ֆր.՝ Sampolo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարովո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A268։


== Բնակչություն ==
Համայնքի բնակչությունը 2008 թվականին կազմում էր 57 մարդ։


== Տնտեսություն ==
2007 թվականի տվյալներով 33 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 12-ը անգործունակ (ակտիվության ցուցանիշը 63,6 %, 1999 թվականին եղել է՝ 54,8 %)։ 21 աշխատունակ բնակիչներից 16-ը աշխատում էին (9 տղամարդ և 7 կին), անաշխատանք էին 5-ը (3 տղամարդ և 2 կին)։ 12 անգործունակ մարդկանցից 6-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սամպոլո» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-10-12 
«Սամպոլո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-05
Կոլվիլ սյուր Մեր

Կոլվիլ սյուր Մեր (ֆր.՝ Colleville-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 164 մարդ, բնակչության խտությունը` 23.67 մարդ/կմ²։ Բնակավայրը զբաղեցնում է 6.93 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան)  բնակիչ, որոնցից ակտիվ էին 83-ը, իսկ ոչ ակտիվները` 47։ Ակտիվության ցուցանիշը կազմում է 63,8 %։ 83 աշխատունակ մարդկանցից աշխատել է 79 անձ (41 տղամարդ և 38 կին)։ Գործազուրկ են եղել 4 անձ (3 տղամարդ և 1 կին)։ 47 անաշխատունակներից 13-ը եղել են աշակերտներ կամ ուսանողներ, 22-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(20828) Լինչեն

(20828) Լինչեն , աստերոիդ աստերոիդների հիմնական գոտում։ Այս աստերոիդը հայտնաբերվել է 2000 թվականի հոկտեմբերի 24-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20828) Լինչեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժույա

Ժույա (իսպ.՝ Juià, բասկ.՝ Juia), մունիցիպալիտետ Իսպանիայում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Ժիրոնես շրջանի կազմի մեջ։ Տարածքը կազմում է 8,38 կմ2։ Բնակչությունը 325 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Տիգրան Ֆարմանյան

Տիգրան Սիմոնի Ֆարմանյան (մայիսի 16, 1953(1953-05-16), Դամալա - ապրիլի 24, 2019(2019-04-24)), հայ լրագրող։ «Հայաստանի Հանրապետություն» օրաթերթի գլխավոր խմբագիր (2001-2019)։
ՀՀ վաստակավոր լրագրող։ ՀԽՍՀ ժուռնալիստների միության անդամ (1982)։


== Կենսագրություն ==
Տիգրան Ֆարմանյանը ծնվել է 1953 թվականի մայիսի 16-ին, Վրացական ԽՍՀ Ասպինձայի շրջանի Դամալա գյուղում։ Ավարտել է գյուղի դպրոցը։ 1970-1975 թվականներին սովորել է Երևանի պետական համալսարանի բանասիրական ֆակուլտետի ժուռնալիստիկայի բաժնում։ Աշխատանքային գործունեությունը սկսել է «Երեկոյան Երևան» թերթում, որտեղ 1976-1987 թվականներին եղել է թերթի թղթակից, այնուհետև՝ բաժնի վարիչ, 1987-1990 թվականներին՝ ՀԿԿ Երքաղկոմիտեի գաղափարախոս, բաժնի հրահանգիչ, 1990-1995 թվականներին՝ «Հայաստանի Հանրապետություն» օրաթերթի մեկնաբան, օրաթերթի գլխավոր խմբագրի տեղակալ, «Փետրվար» երիտասարդական հավելվածի խմբագիր, 1995-2001 թվականներին՝ ՀՀ ներքին գործերի նախարարության «02» շաբաթաթերթի գլխավոր խմբագիր, 2001 թվականից՝ «Հայաստանի Հանրապետություն» օրաթերթի գլխավոր խմբագիր։


== Մրցանակներ ==
ՀԺՄ «Ոսկե գրիչ» մրցանակ, 1982
ՀՀ վաստակավոր լրագրող, 2007


== Մահ ==
Մահացել է երկարատև ծանր հիվանդությունից հետո՝ 2019 թվականի ապրիլի 24-ին։ Կհուղարկավորվի Ջրվեժ համայնքի գերազմանատանը։


== Ծանոթագրություններ ==
Շելլակ

Շելլակը բնական խեժ է, օրգանական նյութերի բավական բարդ միացում։
Ժամանակին նրա պահանջը Եվրոպայում շատ մեծ էր։ Օգտագործվում է լաքերի, զմուռսի արտադրության մեջ, ինչպես նաև ապրետրա (ողորկիչ)՝ կաշվի, թղթի և գործվածքների համար։ Հետագայում նաև գրամաֆոնի ձայնապնակների, էլեկտրական մեկուսիչների արտադրության մեջ։


== Աղբյուրներ ==
Կ. Ավետիսյան, Արևելքի մարգարիտը, Երևան, Հայպետհրատ, 1964, էջ 50-51։
Կարեն Ջանգիրով

Կարեն Ջանգիրով (մարտի 15, 1948(1948-03-15), Բաքու, Ադրբեջանական ԽՍՀ, ԽՍՀՄ - դեկտեմբերի 26, 2014(2014-12-26), Երևան, Հայաստան), հայ դերասան, ՀՀ վաստակավոր արտիստ (2008)։


== Կենսագրություն ==
1971 թվականին ավարտել է Երևանի գեղարվեստա-թատերական ինստիտուտի դերասանական բաժինը։ 1982 թվականից աշխատել է Երևանի Սունդուկյանի անվան ազգային ակադեմիական թատրոնում։ Աշխատել է նաև Երևանի պետական դրամատիկական և Փոսի թատրոններում։


== Դերեր թատրոնում ==
Խաղացել է բազմաթիվ թատերական դերեր՝ 

Բերանժե՝ «Թագավորը մահանում է»
Անցորդ՝ «Բալենու այգի»
Բազիլ՝ «Ֆիգարոյի ամուսնությունը»
Սերեբրյակով՝ «Քեռի Վանյա»
Վիրտուոզ՝ «Ավտոբուս»
Ալֆրեդ Իլ՝ «Ծեր տիկնոջ այցը»


== Ֆիլմեր ==
1972 թվականից նկարահանվել է ֆիլմերում։

«Վերադարձ»
«Քաոս» (Միքայել)
Մարդն «Օլիմպոսից»
«Երկունք»
«Ռայկոմի քարտուղարը»
«Արևիկ»
«Երջանկության մեխանիկան»
«Հրդեհ»
«Խնձորի այգին»
«Անապատ»
«Որտե՞ղ էիր, մարդ աստծո»
«Ոտքի, դատարանն է գալիս»
«Ճանապարհորդություն»
«Քրմուհին» (քրմուհու հայրը)
«Վանա ծովուն արշալույսը» (Կարապետ)
Թևանիկ, 2014


== Պարգևներ ==
Ստանիսլավսկու և Վախթանգովի ֆոնդի գլխավոր մրցանակ, 1993
«Մարդը Օլիմպոսից» ֆիլմում Հրանտի դերակատարման համար Կույբիշևի համամիութենական կինոփառատոնի «Տղամարդու լավագույն դերակատարման համար» մրցանակ, 1975
«Ավտոբուս» ֆիլմում Վիրտուոզի դերակատարման համար Սոֆիայի միջազգային թատերական փառատոնի «Տղամարդու լավագույն դերակատարման համար» մրցանակ, 1989


== Ծանոթագրություններ ==
Կուրիլովկա (գյուղ, Կուպյանսկի շրջան)

Անվան այլ կիրառումների համար տե՛ս՝ ԿուրիլովկաԿուրիլովկա (ուկրաիներեն՝ Курилівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1775 թվականին։
2001 թվականի տվյալներով Կուրիլովկա գյուղում բնակվում էր 3 620 մարդ։ Բնակավայրը զբաղեցնում է 4,47 կմ² տարածք։ Բնակչության խտությունը կազմում էր 809,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աթենացիների սահմանադրություն

Աթենացիների սահմանադրություն, համ պարզապես Աթենական սահմանադրույթուն (հին հունարեն՝ Ἀθηναίων πολιτεία), դասական փիլիսոփայության խոշորագույն ներկայացուցիչներից Արիստոտելի աշխատությունը, որը համարվում է հին հունական իրավական մտքի գլուխգործոցներից մեկը։
Նախկինում կարգավորել է Աթենք քաղաք-պետության քաղաքացիների և բնակչության տարբեր դասերի միջև հարաբերությունները։ Արիստոտելի իրավունքներով բովանդակված պապիրուսը հայտնաբերվել է 1879 թվականին Եգիպտոսից։ Ներկայումս պահպանվում է Լոնդոնի Բրիտանական թանգարանում։


== Բովանդակություն ==
Աթենական սահմանադրությունը հինաշխարհյան իրավական մտքի ինքնատիպ նմուշներից է, որը նկարագրում է Հին Հունաստանի առաջավոր պոլիսներից Աթենական քաղաք-պետության քաղաքական համակարգը։ Որոշ անտիկ պատմիչներ, ինչպես և Դիոգենես Լայերտացին, պնդում են, որ Արիստոտելն իր աշակերտներին հանձնարարել է պատրաստել հունական 158 քաղաք-պետությունների օրենսդրություններ, որի ընթացքում էլ ձևավորվել է դրանք թագն ու պսակը՝ Աթենացիների սահմանադրությունը։
Այն բաղկացած է երկու բաղադրյալ բաժիններից․ առաջին բաժինը, որը ներառում է 1-ից 41-րդ գլուխները, վերաբերվում է սահմանադրական հարաբերությունների և սահմանադրության տարբեր ձևերին՝ սկսած մ․թ․ա․ 403 թվականի Ալկմեոնիդների օրենսդրությունից։ Երկրորդ մասը նվիրված է քաղաք-պետության ենթահամակարգերին՝ քաղաքացիության ինստիտուտին, մագիստրատեսներին և դատական իշխանությանը։


== Կազմման ամսաթիվ ==
Արիստոտելն իր աշխատության 54-րդ գլխում նշում է, որ հին հունական դիցարանի կրակի ու դարբնության աստված Հեփեստոսին նվիրված փառատոնի անցկացման տարում, որն ինքնին համապատասխանում է մ․թ․ա․ 329 թվականին։ 62-րդ գլխում Արիստոտելը գրել է, որ «աթենացիները բանագնացներ ուղարկեցին Սամոս», մինչդեռ մ․թ․ա․ 322 թվականին արդեն կղզին աթենական վերահսկողությունից դուրս էր։
Նմանօրինակ նրբություններ հաշվի առնելով գիտնականները եզրակացնում են, որ Աթենքի սահմանադրությունը գրվել է ոչ վաղ, քան մ․թ․ա․ 328 թվականը և ոչ ավելի ուշ, քան մ․թ․ա․ 322 թվականը։ Ավելին, այն փաստը, որ Արիստոտելը որպես ռազմածովային նավատորմի բաղադրիչներ կվինկվիրեմաների փոխարեն հիշատակում է տրիրեմաներն ու կվադրիրեմաները, ինքնին նշանակում է, որ գրավոր հուշարձանը կազմվել է ոչ ավելի ուշ, քան մ․թ․ա․ 325 թվականը՝ երբ կվինկվիրեմաներն առաջին անգամ հիշատակվում են Աթենական ծովային միության ծովային ուժերում։


== Տես նաև ==
Աթենական ժողովրդավարություն
Հունաստանի Սահմանադրություն


== Ծանոթագրություններ ==


== Արտաքին հղումներ ==
Աթենական սահմանադրության անգլերեն թարգամնությունը
Էսկալոնա

Էսկալոնա դել Պրադո (իսպ.՝ Escalona del Prado), մունիցիպալիտետ Իսպանիայի  Կաստիլիա և Լեոն ինքնավար համայնքի Սեգովիա պրովինցիայում։ Տարածքը կազմում է 31,79 կմ2, բնակչությունը՝ 595 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։


== Բնակչություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
էջ(չաշխատող հղում)
Բարզան (Ծովափնյա Շարանտի գավառ)

Արշիակ (ֆր.՝ Barzan), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Կոզ կանտոնի կազմի մեջ։ Շրջանը՝ Սենտ։
Համայնքի INSEE կոդ՝ 17034։


== Բնակչություն ==
Համայնքի բնակչությունը 2010 թվականին կազմում էր 455 մարդ։


== Տնտեսություն ==
2010 թվականի տվյալներով՝ աշխատունակ տարիքի 229 մարդկանցից (15-64 տարեկան) 165-ը տնտեսապես ակտիվ էին, 64-ը՝ ոչ ակտիվ (ակտիվության ցուցանիշը՝ 72.1 %, 1999 թվականին եղել է 62.1 %)։ 165 աշխատունակ բնակիչներից 139-ը աշխատում էին (80 տղամարդ և 59 կին), անաշխատանք էին 26-ը (11 տղամարդ և 15 կին)։ 64 անգործունակ մարդկանցից 15-ը աշակերտներ կամ ուսանողներ էին, 32-ը թոշակառու, 17-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Բարզան (ֆր.)
Կրուտիցա (գյուղ, Ռոսլավլսկի շրջան)

Կրուտիցա (ռուս.՝ Крутица), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոլ Ֆլենդերս

«Հայտնի Մոլ Ֆլենդերսի ուրախություններն ու վշտերը» (The Fortunes and Misfortunes of the Famous Moll Flanders, Դանիել Դեֆոյի խաբեբայապատում վեպը, հրատարակվել է Լոնդոնի Չիթվուդ գրահրատարակչությունում՝ 1722 թվականի հունվարի 27-ին։ Նախաբանում հաղորդվում էր, որ հեղինակը կատարել է միայն «ձեռագիր գրառման» գրական վերամշակում, որը թվագրվում է 1689 թվին, Վիրջինիա նահանգի պլանտատորշին, ով իր իսկական անունը թաքցնում էր Moll Flanders («Ֆլամանդական պոռնիկ») կեղծանվամբ։ Գիրքը մեծ պահանջարկ էր վայելում անգլիական հանրության շրջանում։ Մինչև 1723 թվականի վերջը հայտնվել են ևս 4 հրատարակություններ՝ հավելումներով, այդ թվում՝ բանաստեղծական։
Հնարավոր է՝ գլխավոր հերոսուհու նախատիպը դարձել է Լոնդոնի հայտնի հանցագործ Էլիզաբեթ Ադկինսը։


== Բովանդակություն ==
Պատմողը՝ Մոլ Ֆլենդերսը, որը հարստացել էր արդեն կյանքի մայրամուտին, Դեֆոյին հատուկ սովորական ցայտուն էներգիայով, գործնական ռեգիստրով, որը զուրկ էր գենդերային առանձնահատկություններից, հրաժեշտի հայացք է գցում իր սեփական կյանքի անթիվ բարդությունների վրա։ Անբարենպաստ սոցիալական պայմանները մեկ անգամ չէ, որ արմատապես փոխել են նրա կարգավիճակը՝ ստիպելով ապրել գողությամբ, խաբեությամբ և մարմնավաճառությամբ։ Նրա կյանքի ուղու հիմնական ուղենիշերը ներկայացված են գրքի վերնագրում։

Ինչպես և Դեֆոյի մյուս պատմողները, Մոլը համոզված է, որ մարդը կարող է հասնել ամեն ինչի իր սեփական էներգիայով և աշխատասիրությամբ։ Որքան էլ ցածր է ընկնում հերոսուհին, նա ամեն անգամ իր մեջ ուժ է գտնում և փորձում սկսել իր կյանքը մաքուր էջից։


== Թարգմանություններ ==

Չնայած երիտասարդության մեղքերից ապաշխարության նոտային, որը հնչում է Մոլի խոստովանությամբ, գրքի տարածումը Անգլիայից դուրս երկար ժամանակ սահմանափակվել է գրաքննության արգելքներով։ Այսպես, ամերիկացի ընթերցողին վեպը հասանելի է դարձել միայն 1930 թվականին։
Հայերեն վեպը առաջին անգամ հրատարակվել է 1991 թվականին Նաիրի հրատարակչության կողմից, Վարդան Փարթամյանի թարգմանությամբ։
Մարմնավաճառության, սեռական բռնության, բազմակնության և արյունապղծության թեմատիկան, նույնիսկ սատիրայով ներկայացնելով, երկար ժամանակ թույլ չի տվել Մոլլի պատմությունը տեղափոխել թատերական բեմահարթակներ և կինոէկրան։ Հետպատերազմյան շրջանում վեպը, հանելով առավել էպատաժային տեսարանները, վերջապես էկրանավորվել է, ընդ որում՝ չորս անգամ՝ 1965, 1975 և 1996 թվականներին՝ երկու անգամ։


== Ծանոթագրություններ ==


== Արտաքին հղումներ ==
Մեջբերումներ Մոլ Ֆլենդերսից
Մոլ Ֆլենդերսը հայերեն թարգմանությամբ
Ռիբացկի (Ակսայի շրջան)

Ռիբացկի (ռուս.՝ Рыбацкий), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Ակսայ քաղաքից գտնվում է 20 կմ հեռավորության վրա։
Կորվու Վերին

Կորվու Վերին, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր
Պերնամբուկու նահանգի գյուղատնտեսական շրջան (մարզ)

Պերնամբուկու նահանգի գյուղատնտեսական շրջան (պորտ.՝ Mesorregião do Agreste Pernambucano) վարչական մեզոշրջան Բրազիլիայում, մտնում է Պերնամբուկու նահանգի մեջ։ Բնակչությունը կազմում է 1800 մարդ 2006 թվականի տվյալով։ Զբաղեցված տարածքը 24 400 կմ²։
Ա. Ջ. Ֆինն

Դանիել Մալորի (անգլ.՝ Daniel Mallory, հունվարի 2, 1979(1979-01-02), Նյու Յորք, Նյու Յորք, ԱՄՆ), ամերիկացի խմբագիր և գրող, որը ստեղծագործում է Ա. Ջ. Ֆինն կեղծանվամբ։ Նրա «Կինը պատուհանում» վեպը 2018 թվականին հայտնվել է «Նյու Յորք Թայմս» ամսագրի բեսթսելլերների ցանկում և որպես գեղարվեստական ֆիլմ պետք է թողարկվեր 2020 թվականին։ Մալորին հայտնի է դարձել 2019 թվականին, երբ պարզվել է, որ ստել է իր անցյալի մասին` փորձելով թաքցնել անձնական թերությունները, արդարացնել իր գրական աշխատանքը և գործունեությունն ապօրինի կերպով առաջ տանելը։


== Վաղ կյանք ու կրթություն ==
Մալորին իր ընտանիքի հետ տեղափոխվել է Հյուսիսային Կարոլինայի Շառլոթ քաղաք, որտեղ ընդունվել է Շառլոթի Լատինական դպրոց։ Դյուկի համալսարանում նա մասնագիտացել է անգլերենի մեջ և դերասանություն է սովորել։


== Գործունեություն ==
Մի քանի տարի Մալորին աշխատել է Լոնդոնի «Սփեր Բուքսում»` «Little, Brown and Company» հրատարակչության կնիքի ներքո։ Իր առաջին գիրքը` «Կինը պատուհանում», գրել է Նյու Յորքում ապրելու տարիներին, որտեղ William Morrow and Company հրատարակչությունում աշխատում էր որպես փոխնախագահ և խմբագիր։ Գիրքն առաջին անգամ հայտնվել է Նյու Յորք Թայմսի ամենապահանջված գրքերի ցուցակում, իսկ Էմի Ադամսի և Գարի Օլդմենի մասնակցությամբ պետք է ադապտացվեր մարտաֆիլմի, որը նախատեսվում էր թողարկել 2020 թվականին։ Ֆիլմի ցուցադրությունն անորոշ ժամանակով հետաձգվել է։
2019 թվականի փետրվարին The New Yorker ամսագրի մի հոդվածում Մալլորին մեղադրվել է իր կյանքի և գործունեության մեջ բազմաթիվ փաստեր կեղծելու մեջ։ Այդ թվում` Օքսֆորդի համալսարանի դոկտորի կոչում ունենալը, գլխուղեղի քաղցկեղով տառապելը, մոր՝ քաղցկեղից մահանալը, եղբոր ինքնասպանությունը, ինչպես նաև` 1995 թվականին նկարահանված «Ընդօրինակող» թրիլլերից խոշոր պարտք վերցնելը՝ իր առաջին վեպի համար։ Դրանից հետո Մալորին հայտարարել է, որ մայրը ողջ է և ապաքինվել է քաղցկեղից, իսկ եղբայրը ինքնասպան չի եղել և ողջ է։ Նա իր ստելը բացատրել է երկբևեռ աֆեկտի խանգարմամբ (երկրորդ կարգի)։ Այս ախտորոշման համար մի հոգեբույժ նշել է, որ չի կարելի տվյալ հիվանդությանը զառանցանքներ, ամնեզիաներ և քրոնիկ ստեր որակել` փորձելով այդ կերպ ուշադրություն գրավել։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Թաշան (գետ)

Անվան այլ կիրառումների համար տե՛ս՝ Թաշան (այլ կիրառումներ)Թաշան, գետ Սև ծովի ավազանում։ Հոսում է Տրապիզոնի մարզի տարածքով։ Հորդառատ է հատկապես գարնանը։ Ողողում է ափամերձ տարածքները։ Ոմանք դրա համար Թաշանին նմանեցնում են Նեղոսին։


== Ծանոթագրություններ ==
Ժողովածու (2267)

Ժողովածու (2267), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2267 թվի տակ։ Ձեռագիրը գրվել է 16-րդ դար, 1581-1598 թվականներ, 17-րդ դար։ Լուսիկ Վարդան, Մկրտիչ գրիչի կողմից ենթադրաբար Իլո՞վ(Բ)ում։ Գրված է թղթի վրա, որը ունի 20.5×16 չափս։ Ձեռագիրը կազմված է 189 թերթից։ Գրված է միասյուն, նոտրգիր, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ Ավետարանի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ գրչի՝ 18ա, 43ա, 70ա, 77ա։


== Բովանդակություն ==
Հարցմունք և պատասխանինք աստուածաբանականք։
Ի մեկնութևնէ Ստղմոսաց։
Օրենք յաղթող թագաւորաց։
Լուսիկ Սարկաւագի Բանք Հայատառ ղթչաղերէն (Քերականութիւն, Սաղմոս, Դեղագիր, Յաղագս Քրիստոսի, Յաղագս Դ աւետարանչաց)։
Քարոզք (Գր. Տաթևացի, անանունք)։
Ոսկեբերանի Աղօթք։
Ալեքսանդրոսի Ovati (1626 թվական)։
Դաւանութիւն հաւատոյ (Վարդ. Այգեկցի, Յովհ. Որոտնեցի, Փիլիպոս կթղ.)։
Դարագլուխք։
Հարցումն ֆռանգաց վասն Պողոսի և Պետրոսի։
Զիկմունդ Աւկուստ Ստէֆանոսի թուղթ առ հտյս Իլովա։
Վասն շարականաց, թե ով ասաց։
Վնականի վրդ-ի Յաղագս պահոց (հայատառ ղփչաղերեն)։
Աղօթք երաշտի։
Վասն ջրոյն Խառնման ի խորհուրդ։
Առակք Սողոմոնի։


== Ծանոթագրություններ ==
Կումբրես Մայորես

Կումբրես Մայորես (իսպ.՝ Cumbres Mayores) մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 122 կմ2, բնակչությունը՝ 1954 մարդ (2010 թվականի տվյալներով)։ Պրովինցիայի վարչական կենտրոնից գտնվում է 144 հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Cumbres Mayores(չաշխատող հղում)
Cumbres Mayores
Cumbres Mayores
Թոմ Կավանա

Թոմաս «Թոմ» Պատրիկ Կավանա (անգլ.՝ Thomas Patrick "Tom" Cavanagh, հոկտեմբերի 26, 1963(1963-10-26), Օտտավա, Կանադա), կանադացի դերասան։


== Վաղ կյանքը ==
Կավանան ծնվել է Օտտավայում, Օնտարիո։ Ունի իռլանդական ծագում, մեծացել է բազմազավակ հռոմեակաթոլիկական ընտանիքում։ Ունի մեկ եղբայր, ով դատախազ է, և երեք քույր։ Նրա քույրերից մեկը դասավանդում է կրոնագիտություն, մյուս քույրը Տորոնտոյում աուտիզմի մասնագետ է, երրորդ քույրը գրող է և բնակվում է Լոնդոնում։
Կավանան իր ընտանիքի հետ միասին տեղափոխվել է Ուիննեբու, փոքր քաղաք Գանայում։ Երիտասարդ տարիքում նրա ընտանիքը գնացել է Լեննոկսիվիլ, Քվեբեկ, որտեղ էլ նա սովորել է ավագ դպրոցում։ Նա հաճախել է Շուրբրուկի ճեմարան (ֆր.՝ Séminaire de Sherbrooke), որտեղ սովորել է ֆրանսերեն և խաղացել է բասկետբոլ «Բարոն» խմբում։ Ավելի ուշ նա սովորել է Շամպլեյն քոլեջում (ֆր․՝ Champlain College) Լեննոկսիվիլում։
Օնտարիոյի Քուինս համալսարանում սովորելու ժամանակ Կավանան տարվեց թատրոնով և երաժշտությամբ, խաղաց հոկեյ և բասկետբոլ։ Նա ավարտեց համալսարանը անգլերենի և կենսաբանության մասնագետի որակավորմամբ։


== Անձնական կյանքը ==
Կավանան ամուսնացավ «Sports Illustrated» ամսագրի ֆոտո խմբագրի՝ Մորին Գրիսի հետ 2004 թվականի հուլիսի 31ին հռեմեակաթոլիկական արարողակարգով, Մասաչուսեթսի Նանթաքեթ շրջանում։ Զույգն ունի աղջիկ և տղա։
Թոմը մասնակցել է Նյու-Յորքի վազքի մարաթոնին ցուցաբերելով 3։29։31 արդյունքով։


== Ծանոթագրություններ ==
Ղվարելծղալ

Ղվարելծղալի (վրաց.՝ ყვარელწყალი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 620 մետր բարձրության վրա։ Շրջկենտրոն Ախմետայից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ, մեծամասնությունը՝ վրացիներ (60,3 %)։


== Ծանոթագրություններ ==
Լա Ֆոնտեն

Մադեմուազել Լա Ֆոնտեն կամ դե Լա Ֆոնտեն (ֆր.՝ Mlle Fontaine, La Fontaine, de La Fontaine, 1655[…], Փարիզ - 1738, Փարիզ, Ֆրանսիա), ֆրանսիացի պարուհի, բալետի առաջին պրոֆեսիոնալ կին պարուհին։
Բալետը, որը ծնունդ է առել տղամարդկանց զբաղմունքից` սուսերամարտից, համարվել է բացառապես տղամարդկանց ներկայացում, իսկ կանանց դերերը կատարել են երիտասարդ տղամարդիկ և պատանիներ։ Կին պարողները հայտնվել են միայն 17-րդ դարի երկրորդ կեսին։ Ենթադրվում է, որ ամենաառաջին կին պարողը եղել է ֆրանսուհի մադեմուազել Լա Ֆոնտենը։ Նա եղել է առաջին կինը, որը ժամանակագրություններում հիշատակվել է որպես պրոֆեսիոնալ պարուհի։


== Կենսագրություն ==
Ծնվել է 1655 թվականին Փարիզում։ Նրա կյանքի առաջին կեսի մասին ոչինչ հայտնի չէ։ Նրա իրական անունը չի հասել մեր օրեր. պաշտոնական ներկայացման ֆրանսիական ավանդույթի համաձայն՝ որպես դիմելաձև նշվել է միայն ազգանունը, իսկ անունը երկար ժամանակ օգտագործվել է միայն մտերիմ մարդկանց միջև, քանի որ այն պաշտոնապես համարվել է անքաղաքավարի և նման է եղել ոչ պատշաճ մտերմության։
Մադեմուազել Լա Ֆոնտենը համբավ է ձեռք բերել 1681 թվականի գարնանը՝ Փարիզի ազգային օպերայի բեմում «Սիրո հաղթարշավը» (Le Triomphe de l'Amour) ներկայացման ժամանակ՝ կոմպոզիտոր Ժան Բատիստ Լյուլլիի երաժշտությամբ, որտեղ առաջին անգամ բոլոր կանանց դերերը կատարել են կանայք։ Հենց այդ ժամանակ Լա Ֆոնտենը հանդես է եկել մենակատարմամբ՝ որպես պրոֆեսիոնալ բալետի պարուհի, ինչը ժամանակի համար եղել է մեծ նորամուծություն։ 1681 թվականի հունվարի 21-ից չորս ամիս առաջ՝ Պիեռ Բոշանի և Լուի Պեկուրի խորեոգրաֆիայով և գլխավոր կատարմամբ այս ներկայացումը տեղի է ունեցել Լուի Արև արքայի և թագուհու ներկայությամբ Սեն Ժերմեն պալատում, որին մասնակցել է նաև Լա Ֆոնտենը՝ որպես արհեստավարժ պարող, ինչպես նաև արքունի ազնվականները, ներառյալ թագավորական ընտանիքը։ Եվ միայն դրանից հետո է այն ցուցադրվել հասարակության առաջ։
Բրիտանիկա հանրագիտարանում նշվում է, որ մադեմուազել Լա Ֆոնտենն աշխատել է նաև այս թատերաբեմի այլ ներկայացումներում՝ «Persée», «Amadis», «Didon», «Le Temple de la paix»: Նրա մասնակցությամբ կյանքի են կոչվել նաև այլ ներկայացումներ՝ «Phaéton» (1683, խորեոգրաֆ՝ Պիեռ Բոշամ) և «Acis et Galatée» (1686, խորեոգրաֆ՝ Պ. Բոշամ)։
Դա եղել է այն ժամանակ, երբ բալետը՝ որպես արվեստի ձև, նոր էր առաջացել, և բալետի որևէ տեխնիկայի մասին խոսք լինել չէր կարող, քանի որ այն դեռ գոյություն չուներ։ Պարողների շարժումները եղել են կաշկանդված՝ պարտադիր ծանր երկարազգեստներով, իսկ կանանց ներկայացումն ինքնին համարվել է օժանդակ։ 17-րդ դարի վերջին բալետի հիմնական դերը դեռևս տրված է եղել տղամարդկանց պարին։ Այնուամենայնիվ, նրա կատարումները, նույնիսկ փոքր դերերում՝ լի նրբագեղությամբ և նրբաձևությամբ, գերել են հանդիսատեսին, որոնք Փարիզի օպերայում նրա քսան տարվա աշխատանքի ընթացքում անվանել են «պարի թագուհի»՝ reine de la danse:
Իր կարիերան ավարտելուց հետո` 1693 թվականին, մադեմուազել Լա Ֆոնտենը հեռացել է վանք։
Մահացել է 1738 թվականին Փարիզում։


== Հիշատակ ==
Դե Լա Ֆոնտենի դիմանկարը (այդ թվում՝ 17-րդ դարի վերջից մինչև 19-րդ դարի կեսերի օպերային  այլ նշանավոր պարողների քսան դիմանկարներ)՝ նկարիչ Գուստավ Բուլանժեի ստեղծած (1681 թվականի դեբյուտի ժամանակ), գտնվում է Գրանդ օպերայի պարի ճեմասրահի ֆրիզին։


== Ծանոթագրություններ ==
Աստերոիդների ցանկ (145001-145100)

Աստերոիդների ցանկ (144901-145000)  • Աստերոիդների ցանկ  • Աստերոիդների ցանկ (145101-145200)
 Աստերոիդների ցանկ (144901-145000)  • Աստերոիդների ցանկ  • Աստերոիդների ցանկ (145101-145200)
Կամենկա (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Կամենկա գյուղում բնակվում էր 283 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբը

«Սուրբը» (անգլ.՝ Holy Man), ամերիկյան կատակերգություն՝ նկարահանված 1998 թվականին։


== Սյուժե ==
Երբեմնի ամենահայտնի հեռուստատեսային «Խանութ բազմոցի վրա» շոուն ծանր ժամանակներ է ապրում։ Հեռուստադիտողները ձանձրացել են անհետաքրքիր գովազդից և ընկել է շոուի ռեյթինգը։ Գլխավոր տնօրենը՝ Ռիկ Հեյմենը, փորձում է փրկել իրավիճակը, բայց ապարդյուն։ Գումարած բոլոր խնդիրներին՝ Ռիքը ձեռք է բերում նաև մեկ այլ գլխացավանք՝ Ջի անունով։ Այդ տարօրինակ մարդը՝ սպիտակ հագուստով, շրջագայել է ամբողջ երկրով և ունի մարդկանց համոզելու տաղանդ։ Ռիքը որոշում է օգտվել այդ տաղանդից։ «Տեսախցիկ և Ջի». ահա այն զվարճալի գովազդը, որին սպասում էր հանդիսատեսը։
Ջին այնպիսի լուսավոր մարդ էր, ով չուներ ոչինչ, բացի սպիտակ հագուստից։ Չուներ անգամ գումար, փաստաթղթեր և ազգանուն՝ ուղղակի G։ Իր ուղով էր քայլում, վայելելով կյանքը, և ոչինչ նրան պետք չէր։
Իր ճանապարհին հանդիպելով հեռուստատեսային գովազդի մենեջերին՝ Ջին մուտք է գործում նրա կյանք։ Ջիի շնորհիվ շոուն մեծ թռիչք է ապրում։ Ջին դառնում է հեռուստաէկրանի աստղ, բայց անգամ գումար դրա համար նա չի խնդրում։ Ֆիլմի վերջում՝ Ջին գնում է այնքան հեշտ, ինչքան հեշտ որ եկել էր։ Գնում է՝ շարունակելով իր ճանապարհը։


== Դերերում ==
Էդի Մերֆի- Ջի
Ջեֆ Գոլդբլյում- Ռիք Հեյման
Քելլի Պրեսթոն- Քեյթ Նյուէլլ
Ռոբերտ Լոջիա- Մայկբեյնբրիջ
Ջոն Կրայեր- Բարրի
Էրիկ Մակկորմակ- Սկոթ Խոուկս


== Ծանոթագրություններ ==


== Արտաքին հղումներ ==
Սուրբը(անգլ.) ֆիլմը Internet Movie Database կայքում
Նոր կյանքի սուրբ Գրիգոր Լուսավորիչ եկեղեցու վիմական արձանագրություններ

Ստորև ներկայացված է Շիրակի մարզի Նոր կյանք գյուղում գտնվող Սուրբ Գրիգոր Լուսավորիչ եկեղեցու արձանագրությունները՝


== Արձանագրություններ ==


== Ծանոթագրություններ ==
Ջուխտակ վանքի վիմական արձանագրություններ

Ստորև ներկայացված է Հայաստանի Տավուշի մարզում, Դիլիջանից 3 կմ հյուսիս-արևմուտք՝ Դիլիջան-Վանաձոր ճանապարհի աջ կողմում՝ անտառապատ բլրի լանջին գտնվող Ջուխտակ վանքի վիմական արձանագրությունները՝


== Արձանագրություններ ==


== Ծանոթագրություններ ==
Սորուն ավազ

Սորուն ավազ, ավազներ հարուստ օդով (գազով կամ տաք գոլորշիով), ստորգետնյա աղբյուրների խոնավությամբ, ինչի արդյունքում կարող են ներծծել իրենց վրա ընկած առարկաները, կենդանիներին, մարդկանց։ Բնույթով տարբեր են, բայց միշտ զրկված են մանրահատիկ խառնուրդից։ Շնորհիվ գոլորշիացման կամ ավազահատիկը պարուրող ջրի բարակ շերտի` նրանց կպչունությունը փոքր է։


== Հատկություններ ==
Սորուն ավազ՝ ոչ նյուտոնական հեղուկ։ Երբ այն գտնվում է հանգիստ վիճակում, այն թվում է պինդ, բայց նրա մակերեսի վրա ազդող ոչ մեծ մեխանիկական ճնշման(ավելի քիչ քան 1 %) փոփոխությունն անգամ բերում է նրա մածուցիկության զգալի փոքրացման։ Սորուն ավազից դուրս գալու համար անհրաժեշտ է մեծ ջանքեր գործադրել։ Ուժը որն անհրաժեշտ է ոտք սորուն ավազից 1 սմ/վրկ արագությամբ դուրս բերելու համար, համարժեք է այն ուժին որն անհրաժեշտ է միջին չափի մարդատար ավտմեքենա բարձրացնելու համար։
Սորուն ավազի բարձր խտությամբ պայմանավորված մարդը կամ կենդանին ամբողջությամբ չի կարող սուղվել (խեղդվել) նրա մեջ։ Սորուն ավազն ինքն իրենով անվտանգ է, սակայն առ այն, որ այն զգալիորեն սահմանափակում է տեղափոխվելու հնարավորությունը, իր մեջ թաղված մարդը խոցելի է դառնում այլ վտանգներից, օրինակ մակընթացությունից, ջրազրկվլուց, արևահարվելուց և այլնː Ինչպես ճահիճների դեպքում սորուն ավազի մեջ ընկնելիս ևս, անհրաժեշտ է փորձել պարկել մեջքի վրա, ձեքերը լայն տարածելով։ Դուրս գալ անհրաժեշտ է դանդաղ և սահուն, առանց կտրուկ շարժումների։ Բելգիացի գիտնական Ռայմոնդ Բերգմանի խոսքերով, բավականին մեծ արագությամբ ընթացող ավտոմեքենան, կարող է միանգամից սուզվել այս ավազների մեջ։
Այս երևույթը հնարավոր է իրականացնել լաբորատոր պայմաններում․ նիդերլանդական Տվենտե համալսարանի հեղուկներ ուսումնասիրող ֆիզիկայի խումբը Դետլեֆ Լոհսի գլխավորությամբ, 60 սմ բարձրությամբ և 20×20 սմ հիմքով թափանցիկ օրգանական ապակուց պատրաստված մանր ավազով (ավազահատիկների տրամագիծը 40 մկմ է) լցված կոնտեյներում ստեղծել են «չոր ճահճի» գործող մոդել։ Կոնտեյների հիմքին արված անցքերից ավազի մեջ օդ էին փչում։ Երբ օդի շիթը փակվում էր, ավազի հատիկները իջնում էին ներքև և ձևավորում էին առավել ազատ կառուցվածքի փաթեթ՝ նախնական 55-66 % խտությամբ ավազից ստանում էին 41 % խտություն։ Ստացված խառնուրդի մեջ հերթությամբ սուզվում էին 4 սմ տրամագծով, տարբեր զանգվածով գնդակներ։


== Տարածում ==
Սորուն ավազներ հանդիպում են ծովերի, լճերի և գետերի ափերին (որտեղ սովորաբար սկիզբ են առնում ազբյուրները), բայց կարող են հանդիպել նաև ափերից հեռու, ինչպես հարթավայերում այնպես էլ սարերում և անապատներում։


== Ծանոթագրություններ ==


== Տես նաև ==
Ճահիճ


== Արտաքին հղումներ ==
Покровский В. Человек в песке не тонет // Независимая газета. — 2005.
www.britannica.com - How deadly is quicksand?
Howstuffworks.com - How quicksand works
«What is quicksand?»։ Scientific American 
Video showing quicksand in a sandpit YouTube
Անմեղ սպանվածներին (հուշարձան, Դոնի Ռոստով)

«Անմեղ սպանվածներին» հուշարձան (ռուս.՝ Памятник «Невинно убиенным»), հուշահամալիր Դոնի Ռոստովի կենտրոնում, որը կանգնեցվել է 1921-1961 թվականներին Ռոստովի մարզի բռնադատվածների հիշատակին։ Հուշարձանը բացվել է Քաղաքական բռնությունների զոհերի հիշատակի օրը՝ 1994 թվականի հոկտեմբերի 30-ին, անօրինական քաղաքական ռեպրեսիաների զոհերի «Մեմորիալ» Ռոստովի մարզային ասոցիացիայի և նրա նախագահ, նախագծի հեղինակներից մեկի՝ Է. Ի. Եմելյանովի նախաձեռնությամբ։ Ամեն տարի հոկտեմբերի 30-ին հուշահամալիրի մոտ անցկացվում է հանրահավաք քաղաքական ճնշումների զոհերի հիշատակին և տեղադրվում են ծաղիկներ։ 1921-1961 թվականներին Ռոստովի մարզում քաղաքական դրդապատճառներով բռնադատվել է մոտ 90 հազար մարդ, որոնցից 16130-ը գնդակահարվել է։ Նրանց գերեզմանների վայրն անհայտ է։


== Նկարագրություն ==
Հուշահամալիրը բաղկացած է երեք մարմարե կոթողից և «Վշտի պատից»։ Կենտրոնական հուշակոթողի ցոկոլը սև է, իսկ վերին մասը ներկված է սպիտակ և կարմիր։ Կենտրոնում քառանկյուն խաչ է, որի երկու կողմերում գրված է. «Անմեղ սպանվածներին»։ Գագաթին տեղադրված է վեցանկյուն մետաղյա խաչ և խորհրդանշական ճաղավանդակ նրա տակ։ Հուշարձանի ցոկոլին 192 ճամբարների և հուշահամալիրի կառուցմանը օժանդակած անձանց անունների ցուցակն է։ Կենտրոնական հուշակոթողի հակառակ կողմում պատկերված են կրոնական դավանանքների խորհրդանիշերը, ինչպես նաև կոմունիստական շարժման խորհրդանիշ հնգաթև աստղը մուրճ և մանգաղով։
«Վշտի պատը» գտնվում է կենտրոնական կոթողի հետևում։ Դրա վրա տեղադրված է ԽՍՀՄ քարտեզը, որի վրա նշված են հիմնական ճամբարները։ Բերված են քաղաքական բռնությունների զոհերի տվյալները ինչպես ամբողջ երկրում, այնպես էլ Ռոստովի մարզում։
Հուշարձանն ավելի քան 20 անգամ ենթարկվել է վանդալների հարձակումներին։ 2006 թվականին համալիրը վերանորոգվել է քաղաքային վարչակազմի միջոցներով։ Երեսպատման մարմարե սալիկները փոխարինվել են մետաղականներով, պատրաստվել է «Վշտի պատի» նոր տեղեկատվական տախտակ։


== Ծանոթագրություններ ==
Աշոտ Չիլինգարյան

Աշոտ Նորայրի Չիլինգարյան (հունիսի 8, 1958(1958-06-08), Երևան, Հայկական ԽՍՀ, ԽՍՀՄ), հայ օդաչու-հրամանատար, Արցախյան ազատամարտի մասնակից։ Ավարտել է Ուկրաինայի Կրեմենչուգի քաղաքացիական ավիացիայի օդաչուական ուսումնարանը (1977) և Երևանի պոլիտեխնիկական ինստիտուտը (1986)։ 1977–2000 թվականներին աշխատել է «Էրեբունի» օդանավակայանում։
1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1989–1992 թվականներին ՅԱԿ-40 ինքնաթիռի անձնակազմում (2-րդ օդաչու, ապա՝ հրամանատար)՝ ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 70-ից ավելի թռիչք։ Ընդհանուր թռիչքաժամը ԼՂ կազմել է 260 ժամ։
Պարգևատրվել է ԼՂՀ «Մարտական խաչ» 1-ին աստիճանի շքանշանով, «Շուշիի ազատագրման համար» մեդալով։


== Ծանոթագրություններ ==
Կոմինտերնովսկոե շրջան (Օդեսայի մարզ)

Կոմինտերնովսկոե շրջան (ուկրաիներեն՝ Комінтернівський район), շրջան Ուկրաինայի Օդեսայի մարզում։
Ստեղծվել է 1965 թվականին։ Վարչական կենտրոնը՝ Կոմինտերնովսկոե։


== Աշխարհագրություն ==
Շրջանի տարածքի մակերեսը կազմում է 1487 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 70208 մարդ։ Բնակչության խտությունը կազմում էր 47,21 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Փանիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Փանիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կրյակովո (գյուղ, Դորոգոբուժսկի շրջան)

Կրյակովո (ռուս.՝ Кряково), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլուբովսկի գյուղական խորհուրդ (Սերեդինո-Բուդսկի շրջան)

Անվան այլ կիրառումների համար տե՛ս՝ Գոլուբովսկի գյուղական խորհուրդ (այլ կիրառումներ)Գոլուբովսկի գյուղական խորհուրդ  (ուկրաիներեն՝ Голубівська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Գոլուբովսկի գյուղական խորհրդում բնակվում էր 445 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շամպինիոն անտառային

Շամպինիոն անտառային (լատ.՝ Agaricus silvaticus), սնկի տեսակ շամպինիոն ընտանիքից
Գիտական հոմանիշներ՝

Agaricus sylvaticus - Schaeff., 1774
Psalliota silvatica - Schaeff., P.Kumm., 1871
Pratella silvatica - Schaeff., Gillet, 1878
Fungus silvaticus, Schaeff., Kuntze, 1898


== Նկարագիր ==
Գլխիկը ձվաձև-զանգականման է, 7—10 սմ տրամագծով։ Ոտիկն ունի 4—6 սմ բարձրություն, 1—1,5 սմ լայնություն։
Աճում է հուլիսից մինչև հոկտեմբեր ընկած ժամանակաշրջանում փշատերև և խառը անտառներում հողի մեջ։ Հատկապես շատ է հանդիպում մրջնաբների շրջանում կամ հենց դրանց մեջ։ Ուտելի սունկ է։


== Ծանոթագրություններ ==


== Արտաքին հղումներ ==
Шампиньон — Agaricus silvaticus, альбом изображений вида Archived 2009-10-30 at the Wayback Machine.
Կոբուրգ (այլ կիրառումներ)

Կոբուրգ, կարող է վերաբերել՝

Կոբուրգ -  քաղաք Գերմանիայի կենտրոնական մասում՝ Իտց գետի ափին (Մայնի վտակ)
Կոբուրգ - շրջան Գերմանիայում
Տիտոս Անդրոնիկոս

«Տիտոս Անդրոնիկոս» (անգլ.՝ Titus Andronicus, ամբողջությամբ՝ «Ողբագույն հռոմեական ողբերգություն Տիտոս Անդրոնիկոսի մասին», անգլ.՝ The Most Lamentable Romaine Tragedie of Titus Andronicus), Ուիլյամ Շեքսպիրի ողբերգություն։ Համարվում է նրա վաղ շրջանի գործերից մեկը, անգամ ողբերգության ժանրում գրված առաջին ստեղծագործությունը։ Սյուժեի գլխավոր առանցքը իրականում գոյություն չունեցող հռոմեական զորավար Տիտոս Անդրոնիկոսի և գոթերի թագուհի Թամորայի միջև հակամարտությունն է, երկրորդի խարդավանքները և Տիտոսի վրեժը։ «Տիտոսը» Շեքսպիրի ամենաարյունալի պիեսներից մեկն է։ Ըստ ռուս շեքսպիրագետ Անիկստի՝ «տասնչորս սպանություններ, երեսունչորս դիակ, երեք կտրած ձեռք, կտրած լեզուն՝ սա է այս ողբերգությունը լցնող սարսափների գույքագրումը»։


== Ծանոթագրություններ ==


== Արտաքին հղումներ ==
Տիտոս Անդրոնիկոսը standardebooks.org֊ում
Կոռնել Ֆիլիպովիչ

Կոռնել Ֆիլիպովիչ (լեհ.՝ Kornel Filipowicz, հոկտեմբերի 27, 1913(1913-10-27), Տերնոպոլ, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - փետրվարի 28, 1990(1990-02-28), Կրակով, Լեհաստան), լեհ արձակագիր, բանաստեղծ, սցենարիստ։ Լեհաստանի գրողների միության անդամ։


== Կենսագրություն ==
Սովորել է Յագելոնյան համալսարանում։ 1936-1939 թվականներին եղել է «Nasz Wyraz» ամսագրի խմբագիրը։ 1939 թվականից մասնակցել է Երկրորդ համաշխարհային պատերազմին։ Գերմանական օկուպացիայի տարիներին պայքարել է լեհական դիմադրության շարքերում։ Եղել է համակենտրոնացման ճամբարներում (Զակսենհաուզեն, Գրոս-Ռոզեն)։ 1943 թվականին ընդհատակում տասը օրինակով թողարկում է «Mijani» բանաստեղծությունների ժողովածուն, որը պատկերազարդել էր նրա կինը՝ լեհ հայտնի նկարիչ Մարիա Յարեմա։
1947 թվականին լույս է տեսնում նրա պատմվածքների առաջին ժողովածուն՝ «Krajobraz niewzruszony»: Որպես սցենարիստ սկսել է հանդես գալ 1956 թվականից։
1975 թվականին եղել է «Հուշագիր 59»-ի ստորագրողներից, որով դեմ էր արտահայտվում Լեհաստանի Ժողովրդական Հանրապետության Սահմանադրության փոփոխություններին։ Գիտական դասընթացների ոչ պաշտոնական հասարակական կազմակերպության անդամ էր։ Տպագրվել է «II obieg» թերթում։
1980-1982 թվականներին եղել է Լեհաստանի գրողների միության կրակովի բաժանմունքի փոխնախագահը։ 1989 թվականին մասնակցել է Լեհ գրողների ընկերակցության ստեղծմանը և ղեկավարել կրակովյան մասնաճյուղը։
Թաղված է Կրակովի Սալվատորյան գերեզմանատանը։


== Ստեղծագործությունը ==
Կոռնել Ֆիլիպովիչը 37 գրքի հեղինակ է։


== Ստեղծագործությունները հայերեն ==
Անտիհերոսի օրագիրը (վիպակներ), Ե., Սովետական գրող, 1976, 246 էջ։ Թարգմանիչ՝ Ռոզա Ջանոյան։


== Ծանոթագրություններ ==
Որսամիս

Որսամիս, վայրի թռչունների (կաքավ, աքար, ցախաքլոր, լոր, վայրի սագ և բադ, մորակտցար ևն) և վայրի կենդանիների (նապաստակ, վարազ, քարայծ ևն) միս։ Վայրի թռչնի միսն ի տարբերություն ընտանի թռչնի մսի, ունի ավելի մուգ երանգ, յուրահատուկ համ, պարունակում է ավելի շատ սպիտակուցներ և քիչ ճարպ։ Էգ թռչնի միսն ավելի նուրբ և փափուկ է, քան արուինը (վերջինս աչքի է ընկնում վառ փետուրներով և մսեղիքի խոշորությամբ)։ Խամրած և գորշ կտուցով, փոս ընկած աչքերով, կանաչավուն մաշկով, բորբոսով, անդուր հոտով մսեղիքը պիտանի չէ իբրև սննդամթերք։
Որսամիսը հաճախ տապակում են, երբեմն խաշում կամ տարբեր սոուսներով ջեռեփում։ Քանի որ որսամիսը սովորաբար ճարպոտ չէ, ապա ամբողջ մսեղիքը (կամ միայն կրծքամասը) գիրուցում են կամ փաթաթում խոզի անալի ճարպով (կապելով թելով)։ Որսամիսով սառը կերակրատեսակը մատուցում են մայոնեզով զանազան պտուղների և բանջարեղենի մարինադի հետ։
Վասկաթիլ

Վասկաթիլ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Ծաթ գյուղի մոտ։


== Բնակչություն ==
Մինչև 1915 թվականի Մեծ եղեռնը բնակչությունը հայեր և թուրքեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(5979) 1992 XF

(5979) 1992 XF, աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,026013 ա. մ., առավելագույնը մոտենում է 2,7256 ա. մ. հեռավորության վրա և հեռանում 3,3264 ա. մ.։ Արեգակի շուրջ մեկ ամբողջական պտույտ է կատարում 1922,67 երկրային օրվա ընթացքում, իր ուղեծրով շարժվելով միջինում 0,18724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5979) 1992 XF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստինե Մանգասարյան

Քրիստինե Մանգասարյան (մայիսի 17, 1991(1991-05-17), Հայաստան), հայ ֆուտբոլիստ, ԱԻԿ ֆուտբոլային ակումբի և Հայաստանի ֆուտբոլի կանանց հավաքականի կիսապաշտպան։ Առաջին հայ կին ֆուտբոլիստն է, որ պրոֆեսիոնալ պայմանագիր է կնքել եվրոպական ակումբի հետ։


== Կենսագրություն ==
Հայրը, հորեղբայրն ու եղբայրը պրոֆեսիոնալ ֆուտբոլիստներ են։ Մարզիչը Հայաստանի մինչև 19 տարեկան աղջիկների հավաքականի մարզիչ Լիանա Հայրապետյանն է։ Քրիստինեն սկսել է ֆուտբոլ խաղալ 14 տարեկանից, հիմնականում հանդես է եկել որպես սիրողական։ Կարիերան սկսել է «Բանանց» ֆուտբոլային ակումբում։ 2012 թվականին Քրիստինեն տեղափոխվել է ռյազանյան «Ռյազան-ՎԴՎ» կանանց ակումբ, ակումբը նրան ձեռք է բերել մարզիչ Գառնիկ Ավալյանի անձնական կարգադրությամբ։ Քրիստինեն հանդես է եկել հիմնականում ակումբի երիտասարդական կազմում` աչքի ընկնելով մի քանի հանդիպումներում, 2012/2013 թվականների խաղաշրջանի մի մասը վարձավճարով անց է կացրել ազովյան «Դոնչանկա» ակումբում։ Խաղացել է նաև ուկրաինական «Յանտար-Բազիս» ակումբում, Ղազախստանում եղել է «Կոկշե» ակումբի խաղացող։ Հայաստանի հավաքականի կազմում խաղացել է մինչև 2012 թվականը՝ մինչև դրա լուծարումը։ 2009-2011 թվականներին հավաքականում անց է կացրել 10 խաղ` մեկ գնդակ խփելով աշխարհի առաջնության ընտրական փուլում Սլովենիայի դեմ խաղում։ Ընդհանուր առմամբ խաղացել է 15 խաղ և խփել է 2 գնդակ։ 2013/2014 թվականների խաղաշրջանի արդյունքներով դարձել է Հայաստանի լավագույն կին ֆուտբոլիստը։
2016 թվականի փետրվարի 15-ին Քրիստինեն Հայաստանի ֆուտբոլի պատմության մեջ առաջին անգամ պայմանագիր է կնքել շվեդական ԱԻԿ ֆուտբոլային ակումբի հետ. նա ընտրել է այս ակումբը, քանի որ Շվեդիայի հավաքականն ու Շվեդիայի առաջնությունը ուժեղագույնն է համարել Եվրոպայում։ 2016 թվականի մարտի 11-ին աչքի է ընկել «Կալմար» ակումբի դեմ խաղում` գոլ խփելով տուգանային հրապարակի սահմաններից դուրս։


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
1806

1806 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1806 թվականն է, 
XIX դարի 6-րդ տարին։


== Դեպքեր ==
Դեկտեմբեր 18 - Սկսվում է ռուս-թուրքական պատերազմը


== Ծնունդներ ==


== Մահեր ==
Օգոստոսի 23 - Շառլ Օգյուստեն Կուլոն, ֆրանսիացի ֆիզիկոս
Պավլովսկայա Սլոբոդա

Պավլովսկայա Սլոբոդա (ռուս.՝ Павловская Слобода), գյուղ Ռուսաստանի Մոսկվայի մարզի Իստրինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1918 թվականին։
2001 թվականի տվյալներով Կրասնոե գյուղում բնակվում էր 301 մարդ։ Բնակավայրը զբաղեցնում է 0,55 կմ² տարածք։ Բնակչության խտությունը կազմում էր 547,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կայսհայմ

Կայսհայմ (գերմ.՝ Kaisheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 4331 մարդ է (2010 թվականի դեկտեմբերի 31–ի տվյալներով)։ Զբաղեցնում է 41,56 կմ² տարածք։ Պաշտոնական կոդ՝ 09 7 79 169։


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Բորիսովկա (գյուղ, Խարկովի շրջան)

Անվան այլ կիրառումների համար տե՛ս՝ ԲորիսովկաԲորիսովկա (ուկրաիներեն՝ Борисівка), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1897 թվականին։
2001 թվականի տվյալներով Բորիսովկա գյուղում բնակվում էր 533 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 859,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդավ (այլ կիրառումներ)

Վարդավ, կարող է վերաբերել՝

Վարդավ - գյուղ Արևմտյան Հայաստանում, Բիթլիսի վիլայեթի Մանազկերտի գավառակում
Վարդավ - գյուղ Արևմտյան Հայաստանում, Էրզրումի վիլայեթի Բայազետի գավառում
Դախադաևսկի շրջան

Դախադաևսկի շրջան (ռուս.՝ Дахадаевский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1928 թվականին։ Վարչական կենտրոնը՝ Ուրկարախ։


== Աշխարհագրություն ==
Շրջանի տարածքի մակերեսը կազմում է 1450 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 37439 մարդ։ Բնակչության խտությունը կազմում էր 25,82 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պաոլո Ջորդանո

Պաոլո Ջորդանո (իտալերեն՝ Paolo Giordano, դեկտեմբերի 19, 1982(1982-12-19), Թուրին, Իտալիա), իտալացի գրող։ 2008 թվականին արժանացել է «Ստրեգա» հեղինակավոր մրցանակին իր առաջին՝ «Պարզ թվերի մենությունը» վեպի համար. նա ամենաերիտասարդ դափնեկիրն էր։


== Կենսագրություն ==
Պաոլո Ջորդանոն միայնակ է ապրում Սան Մաուրո Տորինեզեում, որտեղ և ծնվել է։ Հայրը բժիշկ-գինեկոլոգ է, մայրը՝ անգլերենի ուսուցչուհի։ Ավարտել է Թուրինի համալսարանը՝ պաշտպանելով թեզ ֆիզիկայից հիմնարար փոխազդեցությունների վերաբերյալ։ Կրթությամբ ֆիզիկոս-տեսաբան է։ Դասավանդում է համալսարանում։ 
Մանկուց բանաստեղծություններ է գրել։ Թուրինում մասնակցել է ստեղծագործելու դասընթացների։
2008 թվականին «Մոնդադորի» հրատարակչությունը հրատարակել է նրա առաջին վեպը՝ «Պարզ թվերի մենությունը»։ Մենակության դատապարտված երկու միայնակ մարդկանց սիրո մասին այս վեպը դարձել է համաեվրոպական բեսթսելեր։ Վեպի համար Պաոլո Ջորդանոն ստացել է «Ստրեգա» գրական մրցանակ (2008)։ Tuttolibri-ի համաձայն՝ վեպը 2008 թվականին Իտալիայում ամենաշատ վաճառվող գիրքն էր. գնվել է ավելի քան մեկ միլիոն օրինակ։ 2010 թվականին ռեժիսոր Սավերիո Կոստանցոն նկարահանել է համանուն ֆիլմ (իտալական դրամա): Ներկայումս վեպը թարգմանվել է բազմաթիվ լեզուներով։
2009 թվականի դեկտեմբերին Պաոլո Ջորդանոն եղել է Մոսկվայում։
2010 թվականի հունվարին ըստ մի քանի ամսագրերի, այդ թվում Ֆրանսիայում՝ Livres-Hebdo-ի և Մեծ Բրիտանիայում՝ The Bookseller-ի, 2009 թվականին համարվել է Եվրոպայում չորրորդը՝ որպես ամենավաճառված ​​ֆանտաստ գրող։
2012 թվականի հոկտեմբերին Ջորդանոն հրատարակել է նոր գիրք՝ «Մարդկային մարմին»։
2013 թվականի փետրվարին նա Սան Ռեմոյի 63-րդ փառատոնի ժյուրիի անդամ էր։ 
2020 թվականի մարտի 26-ին նա հրապարակել է Էսսե «Համավարակ» վերնագրով, որը լի է մեր ժամանակի և COVID-19-ի մասին մտորումներով։


== Ստեղծագործություն ==
La solitudine dei numeri primi, Mondadori, 2008
Il corpo umano, Mondadori, 2012
Il nero e l’argento, Einaudi, 2014
Divorare il cielo, Einaudi, 2018
Nel contagio, Einaudi, 2020


=== Հայերեն ===
Համավարակ, Նյումեգ, 2020


== Գիտական հրապարակումներ ==
Paolo Gambino, Paolo Giordano, Giovanni Ossola, Nikolai Uraltsev, Inclusive semileptonic B decays and the determination of |Vub|, Journal of High Energy Physics, n. 10, ottobre 2007, p. 58.
Paolo Giordano, Inclusive semileptonic B decays and the determination of |Vub|, Journal of Physics: Conference Series, v. 110, 30 giugno 2008.
Paolo Gambino, Paolo Giordano, Normalizing inclusive rare B decays, Physics Letter B, maggio 2008.


== Տես նաև ==
Ստրեգա մրցանակ
Պարզ թվերի մենությունը (ֆիլմ)


== Նշումներ ==


== Ծանոթագրություններ ==


== Արտաքին հղումներ ==
Պաոլո Ջորդանոն Նյումեգ հրատարակչատանը
Ֆիլմ՝ ըստ «Պարզ թվերի մենությունը» վեպի